“กรมเชื้อเพลิงฯ” เผยพิษ “โควิด”-ราคาน้ำมันต่ำ ฉุดรายได้ปิโตรเลียม ปีงบ 63 วูบ 21.88%
“กรมเชื้อเพลิงฯ” เผยพิษ “โควิด”-ราคาน้ำมันต่ำ ฉุดรายได้ปิโตรเลียม ปีงบ 63 วูบ 21.88% 
“กรมเชื้อเพลิงฯ” เผยพิษ “โควิด”-ราคาน้ำมันต่ำ ฉุดรายได้ปิโตรเลียม ปีงบ 63 วูบ 21.88%
20 ต.ค. 2563

นายศุภลักษณ์ พาฬอนุรักษ์ โฆษกกรมเชื้อเพลิงธรรมชาติ กระทรวงพลังงาน เปิดเผยว่า กรมเชื้อเพลิงธรรมชาติ มีการจัดเก็บรายได้เข้ารัฐจากการประกอบกิจการปิโตรเลียม ในปีงบประมาณ 2563 (เดือนตุลาคม 2562  กันยายน 2563) จำนวนรวมทั้งสิ้น 129,932 ล้านบาท ลดลง 21.88% จากช่วงเดียวกันของปีก่อน แบ่งเป็น ค่าภาคหลวง จำนวน 38,725 ล้านบาท เงินผลประโยชน์ตอบแทนพิเศษ จำนวน 15 ล้านบาท รายได้จากองค์กรร่วมไทย-มาเลเซีย จำนวน 12,903 ล้านบาท ค่าตอบแทนการต่อระยะเวลาการผลิต จำนวน 7,050 ล้านบาท รวมถึงภาษีเงินได้ปิโตรเลียมซึ่งจัดเก็บโดยกรมสรรพากร กระทรวงการคลัง จำนวน 71,239 ล้านบาท
ทั้งนี้ ในช่วงปีงบประมาณ 2563 มีสัมปทานปิโตรเลียมในประเทศที่ดำเนินการอยู่ 38 สัมปทาน 48 แปลงสำรวจ แบ่งเป็น แปลงสำรวจในทะเลอ่าวไทย 29 แปลง และแปลงสำรวจบนบก 19 แปลง โดยมีปริมาณการผลิตปิโตรเลียมทั้งก๊าซธรรมชาติ ก๊าซธรรมชาติเหลว และน้ำมันดิบ คิดเป็นปริมาณรวมอยู่ที่ 275.66 ล้านบาร์เรลเทียบเท่าน้ำมันดิบ ลดลง 7.86% เมื่อเทียบกับปริมาณการผลิตในช่วงเดียวกันของปี 2562
อย่างไรก็ตาม การจัดเก็บรายได้จากการประกอบกิจการปิโตรเลียมและปริมาณการผลิตปิโตรเลียมที่ลดลง เนื่องจากสถานการณ์การแพร่ระบาดของเชื้อไวรัสโควิด-19 และสถานการณ์ราคาน้ำมันตกต่ำ ซึ่งส่งผลกระทบต่อการดำเนินธุรกิจและอุตสาหกรรมทุกประเภททั่วโลก